Rådets holdning med henblik på vedtagelse af en forordning om ændring af Europa-Parlamentets og Rådets forordning (EF) nr. 767/2008, (EF) nr. 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 og (EU) 2019/1896 og om ophævelse af Rådets beslutning 2004/512/EF og afgørelse 2008/633/RIA med henblik på reform af visuminformationssystemet og en forordning om ændring af forordning (EU) nr. 603/2013, (EU) 2016/794, (EU) 2018/1862, (EU) 2019/816 og (EU) 2019/818 for så vidt angår fastsættelse af betingelserne for adgang til andre EU-informationssystemer med henblik på VIS

Der er enighed om at bevare de væsentlige elementer og de nye elementer, Kommissionen havde foreslået. Nogle af dem er til en vis grad blevet ændret, således som der redegøres for nedenfor.

(7)at hjælpe retshåndhævende myndigheder med at få adgang til oplysninger om personer, der ansøger om eller har et visum til kortvarigt ophold (hvilket allerede er muligt efter de gældende regler), og udvide denne adgang til personer med et visum til længerevarende ophold eller en opholdstilladelse, hvis det er nødvendigt med henblik på at forebygge, afsløre eller efterforske en terrorhandling eller en anden alvorlig strafbar handling, og samtidig sikre høje standarder for databeskyttelse og beskyttelse af privatlivets fred

(3)at forbedre den indre sikkerhed i Schengenområdet ved at lette udvekslingen af oplysninger mellem medlemsstaterne om tredjelandsstatsborgere med et visum til længerevarende ophold eller en opholdstilladelse.

Rådets holdning med henblik på vedtagelse af en forordning om ændring af Europa-Parlamentets og Rådets forordning (EF) nr. 767/2008, (EF) nr. 810/2009, (EU) 2016/399, (EU) 2017/2226, (EU) 2018/1240, (EU) 2018/1860, (EU) 2018/1861, (EU) 2019/817 og (EU) 2019/1896 og om ophævelse af Rådets beslutning 2004/512/EF og afgørelse 2008/633/RIA med henblik på reform af visuminformationssystemet og en forordning om ændring af forordning (EU) nr. 603/2013, (EU) 2016/794, (EU) 2018/1862, (EU) 2019/816 og (EU) 2019/818 for så vidt angår fastsættelse af betingelserne for adgang til andre EU-informationssystemer med henblik på VIS

Med hensyn til automatiserede søgninger i andre informationssystemer var Europa-Parlamentet og Rådet i vid udstrækning enige i den liste over databaser, der kan søges i via visuminformationssystemet (VIS), som Kommissionen havde foreslået, men dog med betingelser og yderligere sikkerhedsforanstaltninger i forbindelse med nogle af dem. Der blev fastsat mere detaljerede bestemmelser om den manuelle kontrol og opfølgning af hits, der skal foretages af forskellige myndigheder afhængigt af kilden til og følsomheden af de oplysninger, der afstedkom hittet. De nærmere regler for søgninger og kontrol vil blive fastsat i en delegeret retsakt. En række "konsekvensændringer" sikrer, at de retlige instrumenter vedrørende de informationssystemer, der søges i, er fuldt ud i overensstemmelse med de nye bestemmelser om automatiske søgninger.

Visa til længerevarende ophold og opholdstilladelser vil blive registreret i visuminformationssystemet, og der vil blive foretaget automatiske søgninger på dem i andre informationssystemer allerede på ansøgningstidspunktet og ikke kun, når de er udstedt. Visse myndigheders adgangsret til oplysninger om personer, der har haft opholdstilladelse i mere end 10 år, vil blive begrænset.

For så vidt angår biometri nåede Europa-Parlamentet og Rådet til enighed om forslaget om at sænke alderen for optagelse af fingeraftryk af mindreårige fra 12 til 6 år, men indførte også en øvre aldersgrænse for optagelse af fingeraftryk på 75 år. Samtidig vil der blive indført en række garantier og begrænsninger for adgang til børns biometriske data. Ansigtsbilleder taget på stedet vil blive lagret i visuminformationssystemet og anvendt til biometrisk sammenligning, bl.a. for at kontrollere personers identitet eller for at identificere personer ved at søge på disse billeder i visuminformationssystemet, dog på visse betingelser og under strenge sikkerhedsforanstaltninger.

Specifikke risikoindikatorer vil blive integreret i visuminformationssystemet i form af en automatiseret mekanisme, hvorigennem alle ansøgninger om visum til kortvarigt ophold vil blive screenet. Procedurerne og forvaltningsstrukturen i forbindelse med disse specifikke risikoindikatorer er i overensstemmelse med dem, der er indeholdt i screeningreglerne for det europæiske system vedrørende rejseinformation og rejsetilladelse (ETIAS).

Europa-Parlamentet og Rådet accepterede bestemmelserne om gateway-faciliteten for transportvirksomheder til kontrol af visa og opholdstilladelser i visuminformationssystemet. Transportvirksomheder skal informere passagerer, der nægtes boarding, om, hvordan de anmoder om adgang til oplysninger i visuminformationssystemet. Der vil gælde en undtagelse fra disse bestemmelser for transportvirksomheder, der transporterer grupper til lands i busser, de første 18 måneder efter, at faciliteten er taget i brug.

Bestemmelserne i beslutningen om indførelse af visuminformationssystemet er blevet indarbejdet i forordningen om visuminformationssystemet. De eksisterende bestemmelser om databeskyttelse er blevet tilpasset lignende nyere retsakter og den generelle ramme for databeskyttelse.

Man enedes også om at medtage bestemmelser om anvendelsen af den ændrede forordning inden udgangen af 2023 og om øget overvågning og rapportering i udviklingsfasen.

Kommissionen støttede den enighed, der blev opnået under trepartsforhandlingerne. Det opgraderede visuminformationssystem vil sammen med ind- og udrejsesystemet og ETIAS danne grundlag for en bedre forvaltning af EU's ydre grænser og forbedre interoperabiliteten mellem alle europæiske systemer vedrørende grænser, migration, sikkerhed og retlige anliggender. Aftalen yder således et vigtigt bidrag til målet om, at alle nye og opgraderede informationssystemer skal være operationelle og fuldt ud interoperable inden udgangen af 2023.

4.Konklusion

Kommissionen accepterer Rådets holdning.